**Likumprojekta "Grozījumi Patentu likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts "Grozījumi Patentu likumā" (turpmāk – Projekts) izstrādāts, pamatojoties uz Eiropas Savienības ietvaros iesaistīto dalībvalstu starpā panākto vienošanos par vienota spēka Eiropas patenta piešķiršanu, kā arī saskaņā ar Eiropas Parlamenta un Padomes 2012. gada 17. decembra regulu (ES) Nr. 1257/2012, ar ko īsteno ciešāku sadarbību attiecībā uz vienotas patentaizsardzības izveidi (turpmāk – Regula 1257/2012). Tā kā līdzšinējais regulējums nosaka darbības ar visiem Latvijā piešķirtajiem patentiem, tad attiecībā uz vienotā spēka Eiropas patentiem jānosaka izņēmums no šīs kārtības. Projekts izstrādāts arī saistībā ar Patentu administrēšanas informācijas sistēmas (turpmāk – PAIS) ieviešanu, lai nodrošinātu Latvijā iesniegto patentu pieteikumu, Latvijā apstiprināto un uz Latviju attiecināto Eiropas patentu, kā arī papildu aizsardzības sertifikātu pārvaldību.Pārējie grozījumi izstrādāti pēc Patentu valdes iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd izgudrojumus Eiropā ir iespējams aizsargāt ar: 1) nacionālo patentu, kuru piešķir atbildīgā nacionālā iestāde (Latvijā – Patentu valde), un šī aizsardzība ir ierobežota ar attiecīgās valsts teritoriju; 2) Eiropas patentu, kuru piešķir Eiropas patentu iestāde saskaņā ar 1973. gada 5. oktobra Konvenciju par Eiropas patentu piešķiršanu (turpmāk – Eiropas patentu konvencija). Tomēr Eiropas patents nav automātiski spēkā visās Eiropas patentu konvencijas dalībvalstīs, un Eiropas patenta pieteicējam ir jāizvēlas valstis, kurās viņš vēlas iegūt izgudrojuma aizsardzību, kā arī šajās valstīs piešķirtais patents īsā laika periodā ir jāapstiprina. Ņemot vērā, ka šis process ir saistīts ar ievērojamām papildu izmaksām, Eiropas Savienībā ir pieņemta Regula 1257/2012 un Eiropas Savienības Padomes 2012. gada 17. decembra regula (ES) Nr. 1260/2012, ar ko īsteno ciešāku sadarbību attiecībā uz vienotas patentaizsardzības izveidi, ciktāl tas attiecas uz piemērojamo tulkošanas kārtību (turpmāk – Regula 1260/2012), kā arī noslēgts starptautisks nolīgums par Vienotas patentu tiesas izveidi, kas paredz vienota spēka Eiropas patenta ieviešanu, kas pastāvēs līdzās nacionālajiem patentiem un klasiskajam Eiropas patentam. Tādēļ Patentu likums ir jāpapildina ar vienota spēka Eiropas patenta terminu un Vienotās patentu tiesas izveides nolīguma terminu. Tāpat ir jānosaka gadījumi, kad strīdus izskata, pamatojoties uz Vienotās patentu tiesas izveides nolīguma 32. pantu (ņemot vērā Vienotās patentu tiesas izveides nolīguma 3. pantu). Vienota spēka Eiropas patents izgudrojumam nodrošinās vienotu aizsardzību tajās Eiropas Savienības dalībvalstīs, kuras ratificēs starptautisko nolīgumu par Vienotās patentu tiesas izveidi, nodrošinot vienotu patentu tiesvedību un paredzot iespēju strīdus saistībā ar Eiropas patentiem, vienota spēka Eiropas patentiem un papildu aizsardzības sertifikātiem risināt kopīgā un centralizētā patentu tiesā, nevis katrā attiecīgajā dalībvalstī atsevišķi, kas ļaus uzņēmumiem ietaupīt tiesvedības izmaksas, nedublējot tiesvedības procesus dažādās iesaistīto dalībvalstu tiesās (Projekta 1., 12., 13. un 14. pants).Pašlaik Patentu valdē patentu administrēšana ir tikai daļēji digitalizēta. Tas apgrūtina gan Patentu valdes nodarbināto darbu, gan pakalpojumu lietotāju piekļuvi publiskojamajiem datiem, kā arī nav iespējama pieteikumu elektroniska iesniegšana. Saskaņā ar Patentu likuma 48. panta pirmo daļu patenta pieteikuma materiāli pirms to publicēšanas nedrīkst būt pieejami trešajām personām. Elektroniski dokumentus Patentu valdei var iesniegt tikai pēc patenta pieteikuma publikācijas (izmantojot elektronisko pastu). Ņemot vērā iepriekš minēto, netiek nodrošināta droša un aizsargāta iespēja iesniegt patenta pieteikumu elektroniski. Tā kā elektronisko pastu nevar uzskatīt par drošu informācijas nodošanas avotu, dokumentus līdz patenta pieteikuma publicēšanai šādā veidā sūtīt nevar. 2017. gadā ir uzsākts darbs pie PAIS ieviešanas, kas nodrošinās Latvijā iesniegto patentu pieteikumu, Latvijā apstiprināto un uz Latviju attiecināto Eiropas patentu, kā arī papildu aizsardzības sertifikātu pārvaldību. Ņemot vērā paredzamo PAIS izstrādes noslēgšanos, nepieciešams grozīt normas, kas nosaka patentu reģistra grāmatās iekļaujamo informāciju (Projekta 10. un 11. pants).Saskaņā ar likumu "Par Marakešas līgumu par Pasaules tirdzniecības organizācijas izveidošanu" (turpmāk – TRIPS līgums) nepieciešams precizēt Patentu likuma 9. panta piektās daļas pirmo teikumu atbilstoši TRIPS līguma 5. sadaļas 27. panta 3. daļas (a) apakšpunktam (Projekta 3. pants).Pēc Eiropas patentu iestādes Paplašinātās Apelācijas padomes lēmumiem G2/12 un G2/13 2015. gadā tika atļauts patentēt ar selekcijas metodēm iegūtas augu un dzīvnieku šķirnes, lai gan pašas selekcijas metodes nav patentējamas. Konkrētajā jautājumā Eiropas Savienības institūcijām un Eiropas Patentu organizācijai ir dažādas interpretācijas – tiesību ierobežojums attiecas tikai uz selekcijas metodēm (Eiropas Patentu organizācija) vai arī uz selekcionētajām šķirnēm (Eiropas Komisija, Eiropas Parlaments). Ratificējot Vienotās patentu tiesas izveides nolīgumu, kurā tiek risinātas dažādas aktuālās problēmas, tiek risināts arī šis problēmjautājums, proti, Vienotās patentu tiesas izveides nolīguma 27. panta c) punkts paredz, ka ar patentu piešķirtas tiesības neattiecas uz bioloģiskā materiāla izmantošanu selekcionēšanas vai citu augu šķirņu atklāšanas un izveides nolūkā veiktām darbībām. Ierobežojuma nozīme ir padarīt augu selekcionārus (šķirņu radītājus) neatkarīgus no patentu (ģenētiski modificēti augi) īpašniekiem (Projekta 4. pants).Ņemot vērā to, ka ikdienā ir nepieciešams operatīvi pielāgot veidlapas, precizēta Patentu likuma 27. panta otrā daļa, paredzot, ka turpmāk Ministru kabinets noteiks tikai patenta pieteikuma saturu. Tas pats attiecas uz Patentu likuma 38. panta ceturto daļu, paredzot, ka turpmāk Ministru kabinets noteiks tikai patenta saturu (Projekta 5. un 8. pants).Patentu valdes praksē ir konstatēts, ka ir nepieciešams vairāk laika patenta pieteikuma formālo prasību pārbaudei, kas veicama triju mēnešu laikā no pieteikuma datuma, līdz ar to, pamatojoties uz Patentu līguma reglamenta 2. noteikuma 5. daļas (i) apakšpunktu, jāprecizē Patentu likuma 28. panta piektā daļa, paredzot, ka, ja patenta pieteikums Patentu valdē iesniegts svešvalodā, tad divu (nevis trīs) mēnešu laikā jāiesniedz pieteikums latviešu valodā (Projekta 6. pants). Saskaņā ar Patentu līguma[[1]](#footnote-1) noteikumiem nav vairāk tāda prasība, lai prioritātes dokumentu iesniegtu vienlaikus ar patenta pieteikumu. Prioritātes apliecinošo dokumentu var iesniegt vēlāk, līdz ar to Patentu likuma 29. panta trešajā daļā ir nepieciešami grozījumi, izslēdzot prioritātes prasības iesniegšanu vienlaikus ar patenta pieteikumu (Projekta 7. pants).Ņemot vērā to, ka Patentu valdes praksē ir konstatēti dažādi viedokļi šīs normas piemērošanā, nepieciešams precizēt Patentu likuma 44. panta pirmo daļu, lai būtu skaidrs, ka termiņu atbilžu sniegšanai var pagarināt vienu reizi uz katru Patentu valdes paziņojumu, nevis vienu reizi pieteikuma izskatīšanas laikā (Projekta 9. pants).Projektā nepieciešams redakcionāli precizēt atsevišķas Patentu likuma normas (9. panta otrās daļas 3. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Patentu valde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rūpnieciskā īpašuma tiesību pieteicēji, īpašnieki (Patentu valdes pakalpojumu lietotāji), šo personu pārstāvji. Mērķgrupas aptuveno lielumu vai īpatsvaru nav iespējams noteikt, jo ietver Patentu valdes pakalpojumu lietotājus gan Latvijā, gan citās valstīs.  |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada jaunu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā grozījumus deleģējošās normās (Patentu likuma 27. panta otrajā daļā, 38. panta ceturtajā daļā un 47. panta trešajā daļā), attiecīgi grozījumi jāveic Ministru kabineta 2008. gada 1. aprīļa noteikumos Nr. 224 "Patentu un patentu pieteikumu noteikumi".  |
| 2. | Atbildīgā institūcija | Tieslietu ministrija, Patentu valde. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 1257/2012; Regula 1260/2012. |
| 2. | Citas starptautiskās saistības | Vienotās patentu tiesas izveides nolīgums; TRIPS līgums; Patentu līguma reglaments. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Regula 1257/2012 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 2. panta c) apakšpunkts | Projekta 1. pants (10.1punkts) | Pārņemts pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija |  Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Vienotās patentu tiesas izveides nolīgums, 2013. gada 19. februāris, 2013/C 175/01. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vienotās patentu tiesas izveides nolīguma 27. panta c) punkts | Projekta 4. pants. | Starptautiskās saistības tiek izpildītas pilnībā. |
| Vienotās patentu tiesas izveides nolīguma 32. pants | Projekta 11. pants. | Starptautiskās saistības tiek izpildītas pilnībā. |
| Attiecīgā starptautiskā tiesību akta vai starptautiskā dokumenta datums, numurs un nosaukums | TRIPS līgums |
| A | B | C |
| TRIPS līguma 5. sadaļas 27. panta 3. daļas (a) apakšpunkts | Projekta 3. pants. | Starptautiskās saistības tiek izpildītas pilnībā. |
| Attiecīgā starptautiskā tiesību akta vai starptautiskā dokumenta datums, numurs un nosaukums | Patentu līguma reglaments, 2000. gada 1. jūnijs.  |
| A | B | C |
| Patentu līguma reglamenta 2. noteikuma 5. daļas (i) apakšpunkts | Projekta 6. pants. | Starptautiskās saistības tiek izpildītas pilnībā. |
| Patentu līguma reglamenta14. noteikums | Projekta 7. pants. | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Tieslietu ministrijas tīmekļa vietnē, Patentu valdes tīmekļa vietnē un Ministru kabineta tīmekļa vietnē tika publicēts paziņojums par līdzdalības iespējām Projekta izstrādes stadijā. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties Projekta izstrādē, rakstveidā sniedzot viedokļus par Projektu, kas tika publicēts 2019. gada 5. septembrī Tieslietu ministrijas tīmekļa vietnē <https://www.tm.gov.lv/lv/cits/pazinojums-par-lidzdalibas-iespejam-likumprojekta-grozijumi-patentu-likuma-izstrades-procesa-lidz-20>, Patentu valdes tīmekļa vietnē <https://www.lrpv.gov.lv/lv/patentu-valde/sabiedribas-lidzdaliba/lidzdaliba-tiesibu-aktu-izstrade> un 2019. gada 6. septembrī Ministru kabineta tīmekļa vietnē <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Organizētās sabiedrības līdzdalības ietvaros rakstiski viedokļi par Projektu nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju ietvaros, līdz ar to tas neparedz jaunu institūciju izveidi vai esošo institūciju likvidāciju, vai reorganizāciju. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs R. Kronbergs

Spalvēna 67099635

Kintija.Spalvena@lrpv.gov.lv

1. <https://likumi.lv/ta/id/201975-par-patentu-ligumu> [↑](#footnote-ref-1)